b'\n_START_ARTICLE_\nRobertas Bunevi\xc4\x8dius\n_START_SECTION_\nBiografija\n_START_PARAGRAPH_\n1982 m. baig\xc4\x97 Kauno medicinos institut\xc4\x85. 1999 m. habilituotas biomedicinos moksl\xc5\xb3 daktaras._NEWLINE_1983-1986 m. \xc5\xa0v\xc4\x97k\xc5\xa1nos psichiatrijos ligonin\xc4\x97s gydytojas, 1984-1986 m. skyriaus ved\xc4\x97jas. Nuo 1987 m. dirba Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) Endokrinologijos institute, nuo 2001 m. dar ir Psichofiziologijos ir reabilitacijos institute. 1997-1998 m. \xc4\x8capel Hilio universiteto (\xc5\xa0iaur\xc4\x97s Karolinos valstija) kviestinis asocijuotasis profesorius._NEWLINE_Kartu su kitais 1999 m. \xc4\xafsteig\xc4\x97 Tarptautin\xc4\x99 neuropsichiatrijos asociacij\xc4\x85 (INA). Nuo 1999 m. Lietuvos biologin\xc4\x97s psichiatrijos draugijos prezidentas, nuo 1999 m. \xc5\xbeurnalo \xe2\x80\x9eBiologin\xc4\x97 psichiatrija ir psichofarmakologija\xe2\x80\x9c vyr. redaktorius._NEWLINE_Mir\xc4\x97 2014 m. baland\xc5\xbeio 11d.'